# Upute za rad

- Prije svih radova na električnom alatu (npr. održavanje, zamjena alata, itd.) aku-bate‌riju treba izvaditi iz električnog alata. Kod nehotičnog aktiviranja prekidača za uključivanje/isključivanje postoji opasnost od ozljeda.

- Prije odlaganja električnog alata pričekajte da se zaustavi.

- Električni alat nije prikladan za stacionarni rad. Ne smije se npr. pritegnuti u škripcu ili učvrstiti na radni stol.

Odaberite broj okretaja s kojim želite obraditi izradak.

##

Stavite električni alat s čitavom brusnom površinom na obrađivanu podlogu, zatim ga uključite i uz umjereni pritisak pomičite ga po izratku.

Pridržavajte se napomena za brusno sredstvo (suho i mokro brušenje).

Samo besprijekorni brusni listovi daju dobar uči‌nak brušenja i čuvaju električni alat.

Pazite na jednolični pritisak kako bi se produljio vijek trajanja brusnih listova.

Prekomjernim povećanjem pritiska ne povećava se učinak brušenja, nego dolazi do jačeg trošenja električnog alata i prijevremenog kvara brusne ploče.

##

Navucite na brusni tanjur brusni list grublje zrnatosti.

Električni alat pritišćite samo lagano tako da radi s većim brojem oscilacija i da se postiže veće skidanje materijala.

##

Navucite na brusni tanjur brusni list sitnije zrnatosti.

Manjim promjenama pritiska odnosno promjenama stupnja broja oscilacija možete smanjiti broj oscilacija brusnog tanjura pri čemu ostaje zadržano ekscentarsko gibanje.

Električni alat pomičite po izratku uz umjereni pritisak, plošno kružno ili naizmjenično u uzdužnom i poprečnom smjeru. Električni alat ne naginjite kako bi se izbjeglo zarezivanje obrađivanog izratka, npr. laka.

Nakon završenog radnog postupka isključite električni alat.