# Pracovné pokyny

- Pred vykonávaním akýchkoľvek prác na elektrickom náradí (napr. údržba, výmena nástroja atď.) vyberte z elektrického náradia akumulátor. V prípade neúmyselného stlačenia zapínača/vypínača hrozí nebezpečenstvo poranenia.

- Počkajte na úplné zastavenie elektrického náradia, až potom ho odložte.

- Elektrické náradie nie je vhodné na stacionárnu prevádzku. Nesmie sa napríklad upínať do zveráka alebo upevňovať na pracovnom stole.

Zvoľte otáčky, pri ktorých chcete obrobok opracovávať.

##

Položte elektrické náradie celou brúsnou plochou na obrábaný podklad, potom ho zapnite a miernym prítlakom ním pohybujte po obrobku.

Dodržujte pokyny pre brúsivo (brúsenie nasucho alebo namokro).

Dobrý brúsny výkon a šetrenie ručného elektrického náradia môžete dosiahnuť len pomocou bezchybných brúsnych listov.

Dbajte na rovnomerný prítlak, aby ste zvýšili životnosť brúsnych listov.

Nadmerné zvýšenie prítlaku nevedie k zvýšeniu brúsneho výkonu, ale má za následok väčšie opotrebovanie elektrického náradia a brúsneho nástroja.

##

Založte brúsny list s hrubou zrnitosťou.

Ručné elektrické náradie pritláčajte iba veľmi jemne, aby bežalo na vyššiu frekvenciu kmitov a aby ste dosiahli väčší úber materiálu.

##

Natiahnite brúsny list s jemnejšou zrnitosťou.

Miernou zmenou prítlaku, príp. zmenou frekvencie kmitov môžete znížiť osciláciu brúsneho taniera, pričom excentrický pohyb zostane zachovaný.

Pohybujte ručným elektrickým náradím plošne po obrobku miernym prítlakom a krúživými pohybmi alebo striedavo v pozdĺžnom a v priečnom smere. Dajte pozor na to, aby ste elektrické náradie nezahranili, aby ste sa vyhli prebrúseniu obrábaného obrobku, napr. pri brúsení lakovaných povrchov.

Po skončení práce elektrické náradie vypnite.